**Ата-аналарға (заңды өкілдеріне) және отбасы жағдайында тәрбиеленетін балаларға арналған консультациялық пункт туралы**

**ЕРЕЖЕСІ**

**1.     Жалпы ережелер**

1.1. Отбасы жағдайында тәрбиеленетін балалар ата-аналарына (заңды өкілдеріне) арналған консультациялық пункт сайтта және мектепке дейінгі мемлекеттік жалпы білім беру бағдарламасын іске асыратын Павлодар қаласы әкімдігі, Павлодар қаласы білім беру бөлімінің «Павлодар қаласының № 46 сәбилер бақшасы» КМҚК-да (бұдан әрі – «Павлодар қ. №46 сәбилер бақшасы» КМҚК) ұйымдастырылады.

1.2. Консультациялық пункт мектепке дейінгі мемлекеттік жалпы білім беру бағдарламасын іске асыратын «Павлодар қ. №46 сәбилер бақшасы» КМҚК-ның құрылымдық бөлімшесі болып табылады.

1.3. Консультациялық пункт ата-аналар (заңды өкілдеріне) және білім беру мекемесіне бармайтын балалар үшін жасалады.

1.4. Осы ереже «Павлодар қ. №46 сәбилер бақшасы» КМҚК-де жұмыс істейтін Консультациялық пункт қызметін реттейді.

1.5. Консультациялық пункт мектеп жасына дейінгі балалар тәрбиесі мен дамуында отбасыға көмек көрсету нысандарының бірі болып табылады.

**2. Консультациялық пункттің жұмыс істеу мақсаттары мен міндеттері**

2.1.Консультациялық пункті отбасы мен қоғамдық тәрбиенің бірлігін және келісімдігін қамтамасыз ету, ата-аналарға (заңды өкілдеріне) психологиялық-педагогикалық көмек көрсету, «Павлодар қ. №46 сәбилер бақшасы» КМҚК бармайтын балалардың жан-жақты дамуына демеу болу мақсатында құрылады.

2.2. Консультациялық пункттің негізгі міндеттері:

«Павлодар қ. №46 сәбилер бақшасы» КМҚК бармайтын балалардың дамуы үшін жағдайды қамтамасыз етуде, ата-аналарға (заңды өкілдеріне) жан-жақты көмек көрсету;

Мектеп жасына дейінгі баланың тәрбиесі, оқытуы мен дамуының әртүрлі мәселелері жөнінде ата-аналарға (заңды өкілдеріне) жан-жақты көмек көрсету;

«Павлодар қ. №46 сәбилер бақшасы» КМҚК бармайтын, мектеп жасына дейінгі балалардың әлеуметтенуіне көмек көрсету;

«Павлодар қ. №46 сәбилер бақшасы» КМҚК және балалар мен ата-аналарға (заңды өкілдеріне) әлеуметтік және медициналық жәрдем беретін өзге де ұйымдар арасында өзара әрекеттестік қамтамасыз ету  болып табылады.

**3. Консультациялық пункт қызметін ұйымдастыру**

3.1. Сайтта және «Павлодар қ. №46 сәбилер бақшасы» КМҚК-да қажетті консультациялар, ата-аналар (заңды өкілдерінің) сұранысы бойынша жеке және топтық консультациялар беру, жазбаша өтініш, телефонмен хабарласу, білім беру мекемесі сайтының жұмысын ұйымдастыру арқылы және т.б. бойынша сырттай консультациялар ұйымдастыру - консультациялық пункт қызметінің негізгі нысандары болып табылады.

3.2. Консультациялық пункт ата-аналарға (заңды өкілдеріне) өзінің консультациялық көмегін мынадай мәселелер бойынша жүзеге асыра алады:

Балалардың жас және психикалық ерекшеліктері;

Мектепте оқуға дайындық;

«Павлодар қ. №46 сәбилер бақшасы» КМҚК-на бармайтын, мектеп жасына дейінгі балалардың сөйлеу бұзылуын алдын алу;

Балалардың шынығуы мен сауықтыруы үшін жағдай жасау.

3.3. Консультациялық пункт айына 1 рет консультация түрінде сайтқа жаңа ақпарат орналастырады және әр апта сайын мына телефондар: 60-84-92 бойынша хабарласып, керекті ақпаратты алып немесе өз проблемаңызды хабарлауыңызға болады.

3.4. Ата-аналарға (заңды өкілдеріне) психологиялық-педагогикалық көмекті ұйымдастыру мамандар: әдіскер, (аға тәрбиеші), басшы, медициналық қызметкер, логопед қызметтерінің бірлестігі негізінде құрылады.

Ата-аналарға (заңды өкілдеріне) консультация беру бір немесе бірнеше өкілдерімен бір уақытта өткізілуі мүмкін.

3.5. Консультациялық пункттің қызметін белгілеу үшін мынадай құжаттарды жүргізу қажет:

Консультациялық пункттің жұмыс жоспары;

«Павлодар қ. №46 сәбилер бақшасы» КМҚК басшысымен бекітілген Консультациялық пункттің жұмыс кестесі.

Өзекті ресурстар